open-index/open-wikipedia-markdown huggingface dataset:
Krem (andre betydninger)

**Krem** har flere betydninger:

* Krem (kosmetikk) som hudkrem, rensekrem, fuktighetskrem, ansiktskrem osv.
* Krem (pisket fløte) brukt i mat, kaker og desserter
* Kremer, legemiddelform
* Pussemiddel, for eksempel skokrem, ovnskrem, rensekrem, tannkrem
Tannkrem

**Tannkrem** eller **tannpasta** er et tregtflytende rengjøringsmiddel for tenner. Tannkremen har blant annet den funksjonen at det skummer og lar tannbørsten gli lettere. Dessuten er den ofte tilsatt smak som gir godsmak i munnen og «frisk» pust. Tannkrem kan være tilsatt kjemikalier som fjerner bakterier eller har andre funksjoner som forebygger skader på tenner og tannkjøtt. Tannkrem brukes sammen med tannbørste.

Tannkrem er laget av blant annet sand og kvarts, tilsatt fluor (natriumonofluorofosfat) som rengjøringsmiddel. Enkelte tannkremer inneholder det bakteriedrepende stoffet triklosan som er meget giftig for vannlevende organismer og mistenkes å kunne føre til antibiotikaresistens. Mattilsynet og Miljødirektoratet ønsker et forbud mot stoffet i kosmetiske produkter (herunder tannkrem).

Man kunne få tannkrem med 0,1 % fluorid på resept fra 1969, men først i september 1971 kom fluortannkrem i fritt salg, og salget økte til 50–60 % av totalt tannkremsalg rundt 1975. På 1980-tallet var andelen rundt 80 %, og på slutten av 1990-tallet nesten 100 %.

## Referanser


## Eksterne lenker
* Miljøstatus i Norge: Triklosan
Helse- og omsorgsdepartementet (USA)

**Helse- og sosialdepartementet** (*U.S. Department of Health and Human Services*, **HHS**) er et departement i den amerikanske regjeringen med ansvar for landets føderale helse- og sosialpolitikk, herunder programmene Medicaid og Medicare og forskningsinstituttene under National Institutes of Health.

HHS ble opprettet gjennom en oppdeling av det tidligere Departementet for helse, utdannelse og velferd, og ble aktivert 4. mai 1980. Departementet ledes av helse- og omsorgsministeren.

## Referanser


## Eksterne lenker
*
Maser

**Maser** er et akronym for det engelske uttrykket *Microwave Amplification by Stimulated Emission of Radiation*, og er en anretning som sender ut elektromagnetisk stråling i mikrobølgespekteret. En laser er en optisk maser, som sender ut elektromagnetisk stråling i det synlige spekteret (les synlig lys).

## Historie
Det fundamentale prinsippet i en maser og laser er stimulert emisjon, som første gang ble beskrevet av Albert Einstein i 1917.

Nicolay G. Basov og Aleksandr Prokhorov ved Lebedev Institute i Moskva arbeidet med prinsippene bak en maser, og publiserte sitt arbeid i en konferanse i det russiske forskermiljøet i 1952. De skrev om resultatene internasjonalt i 1954. Charles H Townes ved Columbia University i New York var den første som bygde en maser i 1953. Alle disse tre delte Nobelprisen i fysikk i 1964 for sitt arbeid i kvantefysikken. Charles H Townes arbeidet videre med prinsippet bak en optisk maser (senere kalt laser).

## Science fiction
I litteratur og filmer innen sjangeren *science fiction* opptrer ofte maser som våpen. Men inntil videre er det ingen indikasjon på at en maser noen gang kan bli så kraftfulle at de kan brukes som våpen.
## Referanser
Helse- og sosialdepartementet

**Helse- og sosialdepartementet** kan vise til:

*Helse- og sosialdepartementet i USA
*Sosial- og helsedepartementet i Norge
Forvaltning

**Forvaltning** (av tysk *Verwaltung*) betyr styring eller administrasjon. Ordet brukes gjerne om den virksomheten som utøves av offentlige myndigheter, bortsett fra lovgivning og rettspleie, eller den virksomheten innen en bedrift som går ut på å bevare eller forbedre produksjonsmidlene. Andre typeeksempler er formuesforvaltning og ressursforvaltning.

## Se også
* Forvaltningsrett
* Offentlig forvaltning
Emisjon (fysikk)

**Emisjon** beskriver hvordan et elektron faller fra et høyt energinivå til det normale energinivået for et aktuelt atom. I fysikken/mekanikken omtaler man emisjon som to ulike fenomener, spontan og stimulert emisjon.

For å beskrive de to ulike fenomenene må vi først kort beskrive energinivået til et atom. Ifølge Bohrs atommodell, har atomene kvantifiserte energinivåer. Et atom «liker ikke» å stå i et energinivå som er høyere enn energinivået i normalstillingen. Når et atom får tilført energi, kan noen atomer oppta denne energien, som vil resultere i at atomet går inn i et høyere energinivå. Tidligere antok man at et elektron flyttet seg til en bane lenger vekk fra kjernen. Nå vet vi at vi ikke kan si eksakt hvor elektronene befinner seg rundt atomkjernen. Når atomet befinner seg i et høyere energinivå, eller energitilstand, sier vi at atomet er *eksitert*.

## Spontan emisjon
Når et atom er tilført energi, og plassert i et høyere energinivå vil følgende skje: Etter en kort stund (ca. 10−8sekund), vil atomet falle tilbake til sin normalstilling, og atomet sender da ut energien den opptok i form av et foton. Dette kalles en *spontan emisjon*, siden ingen ytre påvirkninger er med på å få atomet tilbake til sin normalstilling.

## Stimulert emisjon
Når et atom er tilført energi, og plassert i et høyere energinivå, og samtidig et foton passerer gjennom dette atomet, vil ofte følgende skje: Fotoner har et helt bestemt energinivå. Hvis det gjennomtrengende fotons energinivå stemmer overens med forskjellen i energinivåer mellom atomets nåværende energistilling og normalstillingen, vil dette fotonet stimulere atomet til å henfalle til sin normalstilling, og utsende et eget foton. Dette "nye" fotonet vil ha samme bølgelengde, fase og retning som det fotonet som stimulerte til emisjonen. Fenomenet resulterer i to eksakt like fotoner, og man får en forsterkning av det første fotonet. Siden emisjonen ble påvirket av et eksternt foton, kalles dette *stimulert emisjon*, og den strålingen som forårsakes av dette kalles en koherent og monokromatisk stråling. Dette prinsippet brukes i laser og maser.
SalMar

**SalMar ASA** er et norsk sjømatselskap etablert på Frøya på Trøndelagskysten i 1991 av Gustav Witzøe. Selskapet driver med oppdrett og videreforedling av atlantisk laks. I 2016 omsatte SalMar for over 9 milliarder kroner og hadde rundt 1&nbsp;350 ansatte. SalMar kontrollerer 81 konsesjoner for oppdrett av laks i Norge, og eier i tillegg Storbritannias nest største oppdrettsanlegg Scottish Sea Farms gjennom sin halvpart i Norskott Havbruk.

Selskapet foredler mye av sin egen fiskeproduksjon på et eget produksjonsanlegg på Nordskag på Frøya. I 2011 ble det satt i gang full drift i de nye produksjonslokalene, InnovaMar, som selskapet har investert 420 millioner kroner i.

Selskapet kontrolleres direkte og indirekte av Witzøe selv. I 2006 tok han inn nye eiere, deriblant Øystein Stray Spetalen, Storebrand, ODIN-fondene, KLP og SpareBank 1 Midt-Norge. Selskapet ble børsnotert 8. mai 2007. Spetalen solgte seg ut av selskapet høsten 2007. I 2009 kjøpte Folketrygdfondet seg inn i selskapet og er per september 2017 nest største aksjonær.

I tredje kvartal 2023 hadde selskapet 2,3 milliarder kroner i netto på driften.

## Referanser


## Eksterne lenker
* 
*
Bedriftsdemokratinemnda

**Bedriftsdemokratinemnda** var en norsk statlig nemnd som hadde myndighet til å gjøre unntak fra lov og forskrift om ansattes rett til representasjon i aksjeselskaper, ansvarlige selskaper, kommandittselskaper og statsforetaks styrende organer. Nemnda var også gitt myndighet til å etablere fellesordninger (konsernordninger) og avgjøre klager i forbindelse med valg til styringsorganene.

Nemnda bestod av syv medlemmer. To medlemmer med varamedlemmer ble oppnevnt etter innstilling fra Landsorganisasjonen i Norge, og to medlemmer med varamedlemmer ble oppnevnt etter innstilling fra Næringslivets Hovedorganisasjon. Lederen og to medlemmer med varamedlemmer skulle være nøytrale.

Nemndas sekretariat utgikk fra Arbeidsmiljø- og sikkerhetsavdelingen i Arbeidsdepartementet.

Fra 2018 ble oppgavene overført til Tvisteløsningsnemnda for arbeidsmiljøloven.

## Referanser


## Eksterne lenker
* Bedriftsdemokratinemnda
Charles Frazier

**Charles Frazier** (født 4. november 1950) er en prisvinnende amerikansk historisk forfatter.

På grunn av suksess med romanen *Cold Mountain* ble Frazier tilbudt et forskudd (fra forlaget) på 8 millioner amerikanske dollar for *Thirteen Moons*.

## Bibliografi
* *Cold Mountain* Atlantic Monthly Press, 1997 ISBN 0-87113-679-1
* *Thirteen Moons*Random House  2006 

## Referanser
ASI

**ASI** kan blant annet vise til:

* Adam Smith Institute, en tenketank i Storbritannia.
* Arena for samfunnsinitiativ
* Advertising Specialty Institute
Lost (sesong 3)

**Episoder av Lost sesong 3** er en liste over episodene i den tredje sesongen av den amerikanske TV-serien *[[Lost]]*.

## Episoder
### A Tale of Two Cities
***Først vist i USA:** 4. oktober 2006 
***Først vist i Norge:** 17. januar 2007
***Tilbakeblikk:** Jack

### The Glass Ballerina
***Først vist i USA:** 11. oktober 2006
***Først vist i Norge:** 24. januar 2007
***Tilbakeblikk:** Jin og Sun

### Further Instructions
***Først vist i USA:** 18. oktober 2006 
***Først vist i Norge:** 31. januar 2007
***Tilbakeblikk:** Locke

### Every Man for Himself
***Først vist i USA:** 25. oktober 2006 
***Først vist i Norge:** 7. februar 2007
***Tilbakeblikk:** Sawyer

### The Cost of Living
***Først vist i USA:** 1. november 2006 
***Først vist i Norge:** 14. februar 2007
***Tilbakeblikk:** Mr. Eko

### I Do
***Først vist i USA:** 8. november 2006 
***Først vist i Norge:** 21. februar 2007
***Tilbakeblikk:** Kate

### Not in Portland
***Først vist i USA:** 7. februar 2007 
***Først vist i Norge:** 28. februar 2007
***Tilbakeblikk:** Juliet

### Flashes Before Your Eyes
***Først vist i USA:** 14. februar 2007
***Først vist i Norge:** 7. mars 2007
***Tilbakeblikk:** Desmond

### Stranger in a Strange Land
***Først vist i USA:** 21. februar 2007
***Først vist i Norge:** 14. mars 2007
***Tilbakeblikk:** Jack

### Tricia Tanaka is Dead
***Først vist i USA:** 28.  februar 2007 
***Først vist i Norge:** 21. mars 2007
***Tilbakeblikk:** Hurley

### Enter 77
***Først vist i USA:** 7. mars 2007
***Først vist i Norge:** 28. mars 2007
***Tilbakeblikk:** Sayid

### Par Avion
***Først vist i USA:** 14. mars 2007
***Først vist i Norge:** 11. april 2007
***Tilbakeblikk:** Claire

### The Man from Tallahassee
***Først vist i USA:** 21. mars 2007
***Først vist i Norge:** 18. april 2007
***Tilbakeblikk:** Locke

### Exposé
***Først vist i USA:** 28. mars 2007
***Først vist i Norge:** 25. april 2007
***Tilbakeblikk:** Nikki og Paulo

### Left Behind
***Først vist i USA:** 4. april 2007
***Først vist i Norge:** 2. mai  2007
***Tilbakeblikk:** Kate

### One of Us
***Først vist i USA:** 11. april 2007
***Først vist i Norge:** 9. mai 2007
***Tilbakeblikk:** Juliet

### Catch-22
***Først vist i USA:** 18. april 2007 
***Først vist i Norge:** 16. mai 2007
***Tilbakeblikk:** Desmond

### D.O.C.
***Først vist i USA:** 25. april 2007 
***Først vist i Norge:** 23. mai 2007
***Tilbakeblikk:** Sun

### The Brig
***Først vist i USA:** 2. mai 2007 
***Først vist i Norge:** 30. mai 2007
***Tilbakeblikk:** Locke

### The Man Behind the Curtain
***Først vist i USA:** 9. mai 2007
***Først vist i Norge:** 6. juni 2007
***Tilbakeblikk:** Ben

### Greatest Hits
***Først vist i USA:** 16. mai 2007
***Først vist i Norge:** 13. juni 2007
***Tilbakeblikk:** Charlie

### Through the Looking Glass, del 1
***Først vist i USA:** 23. mai 2007
***Først vist i Norge:** 20. juni 2007
***Fremoverblikk:** Jack

### Through the Looking Glass, del 2
***Først vist i USA:** 23. mai 2007
***Først vist i Norge:** 20. juni 2007
***Fremoverblikk:** Jack
Kostfiber

**Kostfiber** er karbohydrater (med unntak av lignin, som er et kostfiber, men ikke karbohydrat) som ikke kan brytes ned av tarmens enzymer og som derfor når tykktarmen uten å tilføre energi. Mesteparten av kostfiberet vi får i oss kommer fra plantecellevegger i matvarene.

Fiber gir en metthetsfølelse og avhjelper tarmvirksomheten gjennom å binde væske. Dette er med på å redusere risiko for forstoppelse og divertikler (utposninger i tarmveggen). Kostfiber er også bra for peristaltikken.

Kostfiber finnes blant annet i hvetekli, hvetegroer, linfrø, psylliumfrø, korn og villris.

Vannoppløselig kostfiber finnes i frukt, bær, grønnsaker, havre, rug, linser, bønner og erter. Fersk hodekål inneholder, for eksempel 1,8 g kostfiber per 100 g.

Et voksent menneskes daglige inntak av kostfiber bør ligge mellom 25 og 35 gram per dag eller 3 gram kostfiber for hver megajoule (MJ) energi (1 MJ = 238 kcal). Ifølge Nordic Nutrition Recommendations er maksimumsgrensen for kostfiberinntak 50g/dag. Høyere inntak kan hemme tarmens absorpsjon gjennom å binde næring og energi som følger med avføringen.

En undersøkelse har vist at, i en gruppe overvåket over lengre tid, de som spiste mer kostfiber hadde 20% lavere dødelighet enn de som spiste mindre kostfiber.
## Definisjoner

Kostfiber er definert av FAO og WHO i Codex Alimentarius med tanke på merking av næringsmidler. Definisjonen omfatter polymere karbohydrat med ti eller flere monomere enheter som ikke spaltes ved hydrolyse av enzymer i den menneskelige tynntarm og som tilhører en av de følgende kategoriene: (1) Spiselige polymere karbohydrat som forekommer naturlig i maten som spises, (2) eller som utvinnes av plantebasert råstoff, (3) eller syntetisk framstilte polymere karbohydrat som har fått påvist en helsefremmende virkning med støtte i allment aksepterte vitenskapelige beviser forelagt kompetente myndigheter. Definisjonen overlater til nasjonale myndigheter å velge om definisjonen skal omfatte karbohydrater med tre til ni monomere enheter. Når kostfiber er utvunnet av planteråstoff kan det dessuten omfatte lignin og/eller andre substanser forbundet med polysakkarider i planters cellevegger.

## Typer kostfiber
Det er 4 hovedtyper kostfiber:
* Ikke-stivelses polysakkarider: cellulose, hemicellulose, pektiner, hydrokolloider etc
* Resistente oligosakkarider: frukto-oligosakkarider (FOS) og galakto-oligosakkarider (GOS)
* Resistent stivelse:
** Fysisk innpakket stivelse
** Noen typer rå stivelseskorn
** Retrograd amylose
** Kjemisk modifisert stivelse
* Lignin

## Se også
* Brødskalaen

## Referanser


## Eksterne lenker
* Fødevareinstituttet (dansk): Kostfiberindhold i fødevarer
Howard Finster

Pastor **Howard Finster** (født 2. desember 1916, død 22. oktober 2001) var en amerikansk naivistisk folkelig kunstner som hevdet at Gud hadde inspirert ham til å spre evangeliet gjennom kunsten (over 46&nbsp;000 arbeider) og ved museet han kalte *Paradise Garden* (*Edens hage*).

Han ble født på en gård i Valley Head, Alabama, som ett barn av en flokk på 13.
Han fortalte at han hadde visjoner (syner) allerede som treåring, og virket som baptistpastor fra 1940, etter å ha debutert med prekener som 16-åring.

Det første museet ble påbegynt i slutten på 1950-tallet i Trion, Georgia. Det var tenkt å romme ett av alt som menneskene hadde funnet opp til da, med modeller av hus og kirker, samt ender og høns. 

Området ble for lite, og han flyttet til Pennville, hvor han skaffet seg et 4 acres (16 000 kvm) jordstykke for å bygge opp *Plant Farm Museum* «to show all the wonderful things o' God's Creation, kinda like the Garden of Eden» *(for å vise alle de vidunderlige tingene i skaperverket, likesom Edens hage)*. Der er et Bibel-hus, et speilhus, hjulkapseltårn, sykkeltårn, maskingeværeir – og det største bygget: et femetasjes folkekunstkapell. Han hengte også opp bibelvers fordi «de hengte seg bedre inn i folks hoder på den måten».

Fra 1965 av fokuserte han på å forbedre museet, inntil han fikk en visjon/ inspirasjon i 1976 om å male hellig kunst. Bildene spenner fra popkulturelle ikoner som Elvis Presley via historiske personer som George Washington til religiøse scener som «Døperen Johannes» og «Djevelens laster». Alle maleriene er nummerert, siden Gud ba ham om å lage 5 000.

Litt før jul i 1985, var han ferdig med dette, men han fortsatte, og brukte 4 år på de neste 5 000. Da han døde, var verkene blitt til over 46 000, da inkludert bygninger og annet.

Etter 1975 begynte prosjektet å bli kjent. Førs var det en TV-stasjon, og deretter magasinet Esquire, som ga det navnet *Paradise Garden*. Han hadde debututstilling i 1976, og malte 4 bilder for Kongressbiblioteket i 1977. Han var også representert ved Biennalen i Venezia i 1984.
  
Hans prosjekt ble brukt både til videoinnspilling og platecovere, bl. a. av bandene R.E.M. og 
Talking Heads, Memory Dean, Pierce Pettis, og Adam Again. Hans egen begrunnelse for dette, var å få spredt det gode budskap i tillegg til platene.

## Referanser


## Litteratur
* Finster, Howard and Patterson, Tom. (1989). *Stranger From Another World: Man of Visions Now on This Earth.* Abbeville Press. ISBN 0-89659-902-7.
* Turner, J.F. (1989). *Howard Finster: Man of Visions.* Alfred A. Knopf. ISBN 0-394-57961-5.
* Peacock, Robert and Jenkins, Annibel. (1996). *Paradise Garden: A Trip Through Howard Finster’s Visionary World*, Chronicle Books. ISBN 0-8118-1197-2. ISBN 0-8118-0941-2.

## Eksterne lenker
* The Official Homepage of Howard Finster
* Private art dealer with works by Howard Finster Romano Fine Art
* "Mind on Heaven" audio recording with the Shaking Ray Levis, 1987
Intervju

**Intervju** er en samtale mellom vanligvis en journalist, kalt intervjueren, og en annen person, ofte kalt intervjuobjektet, der journalisten spør objektet om en sak, om personen selv eller personens meninger, altså saksintervju eller portrettintervju. Intervju er også betegnelse på den ferdige teksten, avisartikkelen, radio- eller fjernsynsinnslaget fra en slik samtale. Intervju kan også bety forhør, spørreundersøkelse og jobbintervju. Intervju blir ofte brukt av journalister, forskere, arbeidsgivere og andre i arbeidsdagen.
Bolus

**Bolus** er en liten rund klump som består av en blanding av mat og spytt som er formet av tungen og tennene. Den har form og konsistens som gjør den lett å svelge, noe som også er hele hensikten.
Vinje kirke

**Vinje kirke** kan vise til:

* Vinje kirke (Telemark) i Telemark
* Vinje kirke (Voss) i Hordaland
* Vinje kirke (Hemne) i Sør-Trøndelag
Dommer (sport)

En **dommer** (eventuelt **kampleder**) er en sportfunksjonær som leder konkurranser, med hovedoppgave å håndheve spillereglene. Det kan finnes en eller flere dommere i en konkurranse.

## Eksempler
*Fotballdommer
*Dommer (golf)
Dalada Maligava

**Dalada Maligava** (eller **Dalada Maligawa**) er et av Sri Lankas viktigste buddhistiske templer og pilegrimssteder. Direkte oversatt fra singalesisk betyr Dalada Maligava «Tannens palass», men vi kan oversette det til Tannens tempel (eller *The Temple of the Sacred Tooth Relic*). Tempelet sies å oppbevare en av Buddhas hjørnetenner, som er en høyt ansett relikvie for mange buddhister. Tempelet ligger i høylandsbyen Kandy. Tanna i Kandy skal angivelig ha blitt fraktet til Sri Lanka i det 4.århundret av prins Danta og prinsesse Hemamālā. En indisk konge hadde bedt dem om dette for å beskytte tannrelikvien fra krigerske herskere som truet riket hans. Prinsessen skal ha gjemt tannen i håret sitt. Denne legenden, i tillegg til andre viktige hendelser i relikviens historie, er beskrevet og illustrert på flere malerier i Daladā Māligāva. Selve legenden er med på å opprettholde nasjonal tro på at buddhismens framtid ligger i hendene på det singalesiske folket. På 1100-tallet ble tanna et palladium (beskyttelsesmiddel) for de singalesiske kongene. Gjennom historien har relikvien skiftet tilholdssted etter hvor kongene hadde sin hovedstad. På slutten av 1500-tallet ble tannrelikvien flyttet til Kandy der den fikk sin hedersplass i sitt eget palass bygd av kongen. Lekmannsadministratoren for tempelet kalles diyavadana nilame. En ny leder blir valgt hvert tiende år eller når lederen dør.

Templet er en av grunnene til at Kandy er på UNESCOs verdensarvliste. 
Fil:Sri Lanka - 029 - Kandy Temple of the Tooth.jpg|Oversiktsbilde over tempel-komplekset
Fil:SL Kandy asv2020-01 img42 Sacred Tooth Temple.jpg
Fil:SL Kandy asv2020-01 img38 Sacred Tooth Temple.jpg
Fil:Sri Lanka, Kandy, Temple of the Tooth, Sri Dalada Maligawa.jpg
Fil:SL Kandy asv2020-01 img39 Sacred Tooth Temple.jpg
Fil:Sri Dalada Maligawa or the Temple of the Sacred Tooth Relic.jpg


## Anbefalt litteratur
*Seneviratne, H.L. (1978): *Rituals of the Kandyan State.* Cambridge: Cambridge University Press.
*Trainor, Kevin (1997): *Relics, Ritual and Representation in Buddhism: Rematerializing the Sri Lankan Theravada Tradition*. Cambridge University Press.
**The Dāthāvamsa (A history of the Tooth-relic of the Buddha)* (1925). Bimala Charan Law (red. og oversetter). Lahore: Motilal Banarsidas.
*Seneviratna, Anuradha (1987): *The Temple of the Sacred Tooth Relic. An Architectural History of the Daladā Māligāwa – the Symbol of Buddhist Faith and Sovereignty in Sri Lanka*. Colombo: State Engineering Corporation.

## Eksterne lenker
* Sri Dalada Maligawa, Sri Dalada Maligavas offisielle nettside
* MA-oppgave om tilbedelsen i Dalada Maligava 
* søk på Sri Lanka og Tooth Relic Temple for fine bilder
* artikkel i Dagbladet: "Sri Lankas religiøse nasjonalisme"
* An article on Sri Dalada Maligawa
Vikar

**Vikar** er en stedfortreder som overtar et arbeid eller stilling fra en annen for en kortere tid i den andres fravær. Begrepet brukes særlig om lærervikarer i skolen, men også om vikarprester og vikarleger som kan være underordnede tjenestepersoner som overtar midlertidig for den overordnede. Vikarer er ikke nødvendigvis fagutdannet. De er heller ikke fast ansatt og får gjerne vikarlønn. Vikariatet, det vil si vikarens avtalte arbeidsperiode eller midlertidige arbeidsforhold, kan være på enkelttimer eller vare et helt arbeidsår, for eksempel ved langvarig sjukdom eller permisjon.

## Etymologi
Ordet «vikar» kommer av det latinske *vicarius* som er en genitivform av *vicis* som betyr «veksling». Det samme ordet går igjen i  ordet «vice» i sammensetninger som visepresident, viseadmiral, visekonge, visekonsul, visekorporal og så videre. Pave Innocens III (1160–1216) kalte seg selv og pavestolen *vicarius Christi*, det vil si «Kristi stedfortreder». *Vicar* på engelsk betyr vanligvis sogneprest, men kan også der bety «stedfortreder», særlig som begrep i den katolske kirken.

## Vikarbyråer
Enkelte private arbeidsformidlingsbyråer eller vikartjenester, såkalte vikarbyråer, formidler vikarer og driver arbeidsutleie til ulike bransjer i arbeids- og næringslivet.

## Vikarierende motiv
Et såkalt vikarierende motiv eller argument er grunner og argumenter som en bruker istedenfor de egentlige motivene fordi en må eller vil skjule dem. Begrepet ble skapt av den norske historikeren Jens Arup Seip i 1963.

## Se også
*Stedfortreder
*Vararepresentant
*Vikarbyrå
*Vikarius

## Referanser


## Eksterne lenker
* Betydning og ordbakgrunn (på dansk)
* Oppslagsordet «Vikarie» i ''Nordisk Familjebok'' fra 1921 (på svensk)
Herman (roman)

***Herman*** er en roman fra 1988 skrevet av Lars Saabye Christensen. Christensen mottok i 1988 Kritikerprisen (årets beste voksenbok) for boken, og i 1990 ble den filmatisert.

Boken handler om Herman som mister håret sitt, og de dramatiske følger dette får for hans forhold til familien, skole og kamerater. 

## Se også
* Herman (film)

## Eksterne lenker
* ''En stor liten bok'' – bokanmeldelse i Dagbladet.
* Utgaven fra 1991 hos Nasjonalbiblioteket.
Hugo Banzer

**Hugo Banzer Suárez** (født 10. mai 1926 i Concepción i Bolivia, død 5. mai 2002 i Santa Cruz de la Sierra) var en boliviansk politiker og diktator. Han var Bolivias president i to perioder, 1971&ndash;1978 (diktator) og 1997&ndash;2002 (folkevalgt). Han var i sin periode som diktator kjent for brutale overgrep på politiske motstandere. 

Banzer ble født i Departamento Santa Cruz. Han stammet fra en tysk familie; bestefaren Georg Banzer utvandret fra Osnabrück på slutten av 1800-tallet til Santa Cruz de la Sierra i Bolivia. 

## Referanser


## Eksterne lenker
* Spanskspråklig biografi
Solsbury Hill (sang)

**«Solsbury Hill»** er en sang fra 1977 av den britiske musikeren Peter Gabriel som handler om den åndelige opplevelsen han hadde på høyden Solsbury Hill i Somerset i England, ikke langt fra der han vokste opp. Det er en høyde med flat topp, 191 moh, hvor det er en bygdeborg fra jernalderen. Den er lokalisert over landsbyen Batheaston.

Gabriel skrev denne sangen etter at han hadde forlatt den progressive rocke gruppen Genesis, hvor han hadde vært forgrunnsfigur siden starten. Sangen forteller hvorfor han forlot gruppen. Dette var hans debut som soloartist, og den nådde 70.-plass på topp 100 listen.

Sangen har, som mye av Gabriels øvrige produksjon, blitt brukt i en rekke filmer, som i *[[Vanilla Sky]]* fra 2001 og *[[In Good Company]]* fra 2004. En rekke andre artister har også spilt inn sangen, blant andre Erasure, Sarah McLachlan, og Saga.

Sangen går i 7/4 takt, hvilket er ganske uvanlig for musikk i denne sjangeren. Bare siste linje av refrenget går i den mer velkjente 4/4 takt. Det har blitt forklart som å gi sangen «en konstant følelse av kamp - og senere utholdenhet.».

## Referanser


## Eksterne lenker
* Sangen forklart på SolsburyHill.org
* Montasje av ulike konsertopptak i perioden 1978 - 2003 av Peter Gabriel framfører «Solsbury Hill»
Sgraffito

**Sgraffito** er en fargesettingsteknikk som brukes både til keramikk, til murpussing av husfasader og av enkelte malere som en måte å trekke fram tidligere pålagte lag med maling. Navnet kommer av det italienske verbet *graffare*, som betyr å *skrape*.

Teknikken består i å legge ett lag, som får tørke, mens det neste tas bort der en vil ha mønster, mens det er halvtørt.

Teknikken har vært brukt i Tyskland siden det 13. århundre, var alminnelig i Italia i det 16. hundreåret og er i dag i bruk i afrikansk kunst. Sgraffitoen til bygningsdekor var vanlig i den italienske renessansen, og bredte seg til Tyskland av italienske byggmestere. Den ble tatt mot og videreført av lokale mestere, og vi finner i dag eksempler på lokal folkekunst mange steder i det habsburgske keiserriket.

Som male-/tegneteknikk er den vanligvis holdt i svart-hvitt. Den norske kunstneren Kaare Espolin Johnson er blant de mest kjente i vårt område, og har utført tildels store utsmykningsarbeider med den, blant annet på det tidligere hurtigruteskipet  MS «Harald Jarl», nå overført til nye skott (betegnelse på vegger om bord i skip) i MS «Trollfjord».

## Se også:

* Veggmaleri
Benzosyre

**Benzosyre** eller **benzenkarboksylsyre ** er en organisk syre med kjemisk formel C6H5COOH.
Den finnes naturlig i tyttebær og benzoharpiks. Benzosyre brukes en del som konserveringsmiddel og har E-nummer **E210**.

Benzosyre fremstilles kommersielt ved partiell oksidasjon av toluen med oksygen. Prosessen er katalysert av kobolt eller mangan naftenater. Prosessen bruker billige råmaterialer, gir høyt utbytte og blir regnet som miljøvennlig.

## Referanser
Sacred Heart University

**Sacred Heart University** **(SHU)** er et katolsk universitet i Connecticut i USA. Det er det nest største katolske universitet i New England og har mer enn 50 *undergraduate*, *graduate* og doktorgradsprogrammer. Hoved-campus er i Fairfield rett ved Bridgeport, men universitetet har også «satellitter» andre steder i delstaten Connecticut (Bridgeport, Stamford, Derby og Griswold),  samt   i Luxembourg og Irland (i Dingle).

Universitetet har samarbeidsavtaler med Trinity College i Dublin, The American University i Roma, University of Notre Dame i Fremantle i Australia og med Universitetet i Granada i Spania.

Universitetet ble grunnlagt i 1963 av biskop Walter W. Curtis av Bridgeport. Det var det første katolske universitet i USA der både ledelsen og undervisningsstaben var helt og holdent lekfolk.

I høstsemesteret 2006 var studenttallet 5&nbsp;756, og samme år var skolepengene på årsbasis US$ 25&nbsp;400. Lærestedet hadde samtidig 497 vitenskapelig ansatte, og det gis eksamen opp til doktorgradsnivå.

## Referanser


## Eksterne lenker
*
Ave Maria University

**Ave Maria University** er et katolsk universitet i den amerikanske delstaten Florida. Det ble grunnlagt i august 2003 av grunnleggeren av firmaet Domino's Pizza, millionæren Tom Monaghan. Universitetet har en midlertidig *campus* i Naples sørvest i Florida, men det er meningen at det skal etableres permanent i den planlagte byen Ave Maria, litt øst for Naples. 
 
## Referanser


## Eksterne lenker
* 
* Running Series on Ave Maria from Naples News
Membranfragment

Et **membranfragment** er et stykke pergament skåret ut av et større dokument eller håndskrift, vanligvis fra middelalderen. Fragmentene er som oftest av pergament, men andre materialer kan forekomme.

Fragmentene er normalt skåret ut fra eldre dokumenter, og brukte som heftemateriale for arkivsaker fra den tidligste etterreformatoriske tiden.

Riksarkivet har en ordnet samling med norrøne og latinske membranfragmenter. Fragmentene er løsnet fra det nyere materialet de var bundet sammen med. Fragmentene inneholder bruddstykker av lovtekster, sagaer og liturgiske tekster.

## Kilder
*Håndbok for riksarkivet*, 1992. s 534.

## Eksterne lenker
Fragmenter av Frostatingsloven ca 1260 i Riksarkivet.
Kataragama

**Kataragama** er et hellig sted sør på Sri Lanka, 228 km sør for Colombo. Stedet er et pilegrimssted for både buddhister, hinduer og muslimer. Kataragama er også navnet på hinduguden Skanda/Murugan. Stedet er altså knyttet til denne guden. Kataragama regnes for å være en krigsgud, og han skal ha hatt to koner. Hvert år er det en stor festival i Kataragama der tusenvis av hengivne pilegrimer besøker stedet. Flere driver selvpining som en del av sin hengivelse.
Fritz Reuter

**Fritz Reuter** (født 7. november 1810 i Stavenhagen i Mecklenburg i Tyskland, død 12. juli 1874 i Eisenach) var en plattysk forfatter. 

Reuters far var borgermester i fødebyen. Reuter studerte jus, men ble dødsdømt i Preussen for sin deltagelse i studentenes frihetsbevegelse. Han slapp imidlertid med fengselssoning fra 1834 til 1840, da han ble benådet. En av medfangene i Silberberg var Wilhelm Wolff.  I flere år drev han med  landbruk. Deretter reiste han omkring som lærer og avismann. I 1863 slo han seg ned i Eisenach som forfatter. Reuter skrev realistiske og humoristiske folkelivsskildringer på plattysk. Hans roman *Ut mine Stromtid*  fra 1862 er blitt filmatisert i 1924 og 1943.

## Verker
* *Läuschen un Riemels* (flere bind f.o.m. 1853)
* *De Reis' nah Belligen* (1855)
* *Polterabendgedichte in hoch- und niederdeutscher Mundart* (1855)
* *Kein Hüsung* (1857)
* *Olle Kamellen* (1860)
* *Woans ick tau'ne Fru kamm* (1860)
* *Ut de Franzosentid* (1860)
* *Hanne Nüte un de lütte Pudel* (1860)
* *Abendteuer des Entspekter Bräsig* (1861)
* *Schurr-Murr* (1861)
* *Olle Kamellen II : Ut mine Festungstid* (1862)
* *Olle Kamellen III, IV, V : Ut mine Stromtid.* (1862)
* *Olle Kamellen VI : Dörchläuchting* (1866)
* *Olle Kamellen VII : De meckelnbörgschen Montecchi un Capuletti oder De Reis' nah [[Konstantinopel]]* (1868)
* *De Urgeschicht' von Mecklenborg* (1874)
* *De Eikboom*

## Referanser


## Eksterne lenker
* 
* 
*
Fort Boyard

**Fort Boyard** er en festning på vestkysten av Frankrike som ble ferdigstilt i 1857 for å beskytte Pertuis d'Antioche-sundet mellom øyene Île d'Oléron og Île-d'Aix, nær byen La Rochelle. Fortet er i dag mest kjent som studio for det franske TV-programmet med samme navn, som også har en norsk versjon, *[[Fangene på fortet]]*.

## Historie
### Planlegging og bygging
Innenfor det nåværende fortet ligger Rochefort, der en større marinebase var etablert. Kanoner hadde begrenset rekkevidde, og det betydde at fiendtlige krigsskip kunne seile gjennom Antioche-sundet uten å bli beskutt fra land.

Da mulighetene for en festning på sandbankene i sundet først ble vurdert, kom militæringeniøren Sébastien Le Prestre de Vauban med et råd til Ludvig XIV av Frankrike om at noe slikt ikke burde bygges på grunn av de ingeniørmessige problemene, «det ville være lettere å gripe månen med sine tenner enn å begi seg ut på et slikt byggverk på et sånt sted». 

På begynnelsen av 1800-tallet beordret imidlertid Napoléon Bonaparte byggingen av festningen på Boyard tether-sandbankene. Krig, stormer og de ingeniørmessige vanskelighetene førte til at første etasje på festningen ikke ble ferdigstilt før 1854, ved denne tid var festningen allerede blitt unødvendig for beskyttelse av kystlinjen.

### Bruk
Fort Boyard ble utstyrt med et arsenal av 74 kanoner. Under den fransk-prøyssiske krig ble festningen brukt som fengsel for prøyssiske og østerrikske krigsfanger. Etter noen år ble fengselet forlatt, og plyndring samt mangel på vedlikehold medførte at Fort Boyard forfalt. I 1950 ble imidlertid fortet satt på en offentlig liste over historiske minner.

Filmen *Les Aventuriers* ble filmet på Fort Boyard i 1967. For å forberede Fort Boyard til det nå kjente TV-programmet, fikk Fort Boyard en grundig overhaling og rehabilitering med strømtilkobling på slutten av 1980-tallet, og første episode gikk av stabelen i 1990.

## Festningen
Selve festningen er formet som en avlang ring, ifølge de opprinnelige planer skulle den være 80 meter lang og 40 meter bred, men det ble nedjustert henholdsvis 61 meter og 31 meter. Den strekker seg over tre etasjer.

## Referanser


## Kilder
*In Charente-Maritime: Fort-Boyard  www.charente-maritime.org
Antestor

**Antestor** er et norsk, kristent metalband stiftet i 1990. Før de brukte navnet *Antestor* het de *Crush Evil*. Jan Axel von Blomberg fra blant annet Mayhem var studiomusiker på trommer på albumene *[[Det tapte liv]]* og *[[The Forsaken]]*.

## Utgivelser
*1992: *The Defeat of Satan* (demo)
*1993: *Despair* (demo) 
*1998: *Kongsblod* (demo)
*1998: *[[The Return of the Black Death]]* (Cacaphonous Records) 
*2000: *[[Martyrium (album)|Martyrium]]* 
*2003: *[[The Defeat of Satan/Despair]]* (Momentum Scandinavia) 
*2004: *[[Det tapte liv]]* (EP, Endtime Productions) 
*2005: *[[The Forsaken]]* (Endtime Productions)
*2012: *[[Omen (Antestor album)|Omen]] *(Bombworks Records)

## Medlemmer
;Nåværende
* Lars Stokstad – gitar (aka Vemod)
* Ronny Hansen – vokal (aka Vrede)
* Erik Normann Aanonsen – bass
* Jo-Henning Børven – trommer
* Thor Georg Buer – gitar

;Tidligere
*Morten Sigmund Mageroy (aka  Sygmoon) – keyboard 
*Vegard Undal (aka  Gard) – bassgitar 
*Tony Kirkemo – trommer
*Kjetil Molnes (aka  Martyr) – vokal 
*Svein Sander (aka  Armoth) – trommer
*Erling Jørgensen](aka  Pilgrim) – gitar
*Stig Rolfsen (aka  Erkebisp) – gitar 
*Paul W – trommer
*Øyvind Hope (kun på *Crush Evil*) – bass
## Eksterne lenker
* 
*
Susquehanna (elv)

**Susquehanna** er en elv i det nordøstlige USA. Den har to kildeelver: Den nordlige kommer fra Otsegosjøen i nærheten av Cooperstown i delstaten New York, den vestlige har sin kilde i Alleghanyfjellene i Pennsylvania. De to elvene flyter sammen ved Sunbury i Pennsylvania. Susquehanna munner ut i Chesapeake Bay i Maryland. Den er 715 km lang og har stryk og grunner som umuliggjør ferdsel med båt.

Susquehanna er Pennsylvanias største elv, og delstatshovedstaden Harrisburg ligger ved elven. Nedbørfeltet er på 71&nbsp;225 km².

## Eksterne lenker
*
Kjetil Rydje

**Kjetil Rydje** (født 13. april 1964 i Trysil) er en tidligere fotballspiller og nå fotballtrener. Rydje spilte i sin spillerkarriere blant annet som spiss for Kongsvinger og Strømmen IF. Kjetil Rydje har den høyeste trenerutdanningen i Norge, D-trenerkurs (også kjent som Trener III-kurs). Rydje ledet Lillestrøm SK sitt juniorlag til seier i både JET-turneringen på Hamar og Norway Cup i 2003. Tre år senere tok han over Strømmen IF, og ledet de til opprykk fra tredje- til andredivisjon. I 2008 trakk han seg som trener for Strømmen, og han tok deretter over som trener for Aurskog-Finstadbru SK. Der ble han værende fram til 2013.

## Referanser
Kristian Brix

**Kristian Brix** (født 13. juni 1990) er en norsk-gambisk tidligere fotballspiller.

## Karriere
Brix spilte aldersbestemt fotball i Vålerenga, og debuterte i Eliteserien den 17. juni 2007 for Vålerenga mot Lillestrøm SK. Første halvdel av 2008-sesongen var Brix på lån i Sogndal Fotball. 

I desember i 2010 signerte han kontrakt med Sandefjord Fotball. 27. januar 2014 skrev Brix under en toårskontrakt med Bodø/Glimt. Han spilte senere også for Fredrikstad, Sandnes Ulf og KFUM Oslo.

Etter 2019-sesongen la han opp som fotballspiller.

## Referanser


## Eksterne lenker
* 
* Profil på Scoccerbase.com
Audi A7

**Audi A7** (2010–) er en større familiebil fra tyske Audi.

Modellen kommer som femdørs kombicoupe med stor bakluke og fire seter, ikke ulik den litt mindre Audi A5 *Sportback*.  Chassiset er samme som Audi A6 og A7 kan fås med kraftige 6-sylindrete diesel- og bensinmotorer, samt firehjulsdrift.  **S7** (2012–) er en raskere utgave med V8-motor med 450 hestekrefter, mens **RS7** (2013–) har 560 hestekrefter.  I 2014 fikk den LED-lys og ble brukt i filmen , som bilde av A7-vraket Petter Northug forårsaket den 4. mai 2014.


Audi A7 Sportback S line 3.0 TDI quattro S tronic Ipanemabraun Heck.JPG | 
Wdog Audi A7 (cropped).jpg 


## Referanser
Cristiano Zanetti

**Cristiano Zanetti** (født 14. april 1977 i Carrara) er en italiensk tidligere fotballspiller. Han spilte for en rekke klubber i Serie A, deriblant Fiorentina, Roma, Inter og Juventus. Han avsluttet karrieren i Brescia Calcio og la opp i 2012. Zanetti spilte 17 landskamper for Italia og var i den italienske troppen under VM i 2002 og EM i 2004.

## Referanser


## Eksterne lenker
*
Smootown

**Smootown** var et norsk nettsamfunn for kristen ungdom som ble nedlagt i 2010. Nettsamfunnet hadde som mål å «samle, inspirere og utruste» kristen ungdom i Norge. Samfunnet hadde 7000 innbyggere i 2007. Nettsamfunnet er den sentrale modulen i Smootown, og knytter brukerne sammen ved hjelp av forum, bilder, gjestebøker, venner og personlige meldinger. Smootown hadde også sin egen nettkafé som turnerte rundt på mange av de større, kristne sommerfestivalene. Denne nettkaféen gav gratis surfing på Smootown og på hjemmesiden til den aktuelle festivalen, og ellers tilbys svært rimelig internett-tilgang for de som måtte trenge dette. Smootown-medarbeiderne la også ut artikler, bilder og stemningsrapporter i form av film på hovedsiden, fra festivalene.  

## Omtale i media
* ‘Ah, en elektronisk festival’ (Omtale av Smootown.no i Vårt Land
* Vårt Land satser på nettsamfunn
* (Vårt Land) Går inn i Smootown
* Smootown – en virtuell by for kristen ungdom

## Referanser


## Eksterne lenker
* Smootown
Grøndahl og Dreyers Forlag

**Grøndahl og Dreyers Forlag** ble dannet i 1991 da Dreyers Forlag ble slått sammen med Grøndahl & Søn Forlag. Det sammenslåtte forlaget var eid av Cappelen. I 1999 ble Grøndahl og Dreyers Forlag oppløst og det gikk inn i Cappelen.

## Referanser
Hauknes

**Hauknes** er et tettsted i Rana kommune på Helgeland i Nordland. Tettstedet er en grunnkrets innenfor delområde Dalselv og ligger 4&nbsp;km sørvest for Mo i Rana. E6 passerer forbi stedet, med bybussforbindelse inn til byen.

Tettstedet har  innbyggere per 1. januar .

På Hauknes ligger en populær badestrand. Stedet har en barnehage («tusenbein» barnehage), barneskolen Hauknes skole, et aktivitetssenter og et krisesenter.

## Folketall
Statistisk sentralbyrå (SSB) oppgir følgende folketall for grunnkretsen Hauknes:

## Næringsliv
* Selsøyvoll Tømrermester AS
* Malermesteren AS
* Rødfjell AS
* ENH Engineering AS
* Ray Networks AS
* Bryggerienes Fellesagentur
* Guttormsens Maskinservice
* Johansen Transport AS
* Bygg- og Eiendomsutvikling AS
* Hauknes Manuell Terapi AS
* Rasmussen Lene Merete
* Brattli Byggservice J T AS
Vitamin B

**Vitamin B** er en fellesbetegnelse på en gruppe vannløselige vitaminer med mange felles egenskaper. Det er 8 ulike B-vitaminer den dag idag, som alle fyller ulike funksjoner. B-vitaminer blir ikke lagret i kroppen (med unntak av vitamin B7), så daglig inntak er nødvendig. Vitamin B12 kan bli lagret i leveren i mer enn 4 år.  

## Liste over B-vitaminer
* **Vitamin B<sub>1</sub>** (Tiamin)
* **Vitamin B<sub>2</sub>** (Riboflavin)
* **Vitamin B<sub>3</sub>** (Niacin)
* **Vitamin B<sub>5</sub>** (Pantotensyre)
* **Vitamin B<sub>6</sub>** (Pyridoksin)
* **Vitamin B<sub>7</sub>** (Biotin)
* **Vitamin B<sub>9</sub>** (Folat)
* **Vitamin B<sub>12</sub>** (Kobalamin)

## Gode kilder
Gode kilder til vitamin B er animalske varer som fisk, egg, ost, nyrer, lever, melk og oksekjøtt, samt gjær, grove kornprodukter, nøtter, frukt og grønnsaker.

## Anbefalt dose
Hvert av B-vitaminene har forskjellige anbefalte inntak.
Gaulavassdraget

**Gaulavassdraget** kan sikte til

*Gaula (Trøndelag) &ndash; en elv i Trøndelag fylke
*Gaula (Sogn og Fjordane) &ndash; en elv i Vestland fylke (- også definert som Gaularvassdraget)
Tiril

**Tiril** er et norsk jentenavn. Navnet er sannsynligvis et nylaget navn etter mønster av lignenede navn som Toril eller Siril. Det kan ha vært inspirert av navnets bruk som *tilnavn* i folkeminnestoff, synliggjort i Johan Sebastian Welhavens dikt «Lokkende toner» fra 1859.

Navnet er også brukt i den norske folkevisa «Tirilil Tova»:

Navnet *Tiril* har ingen kjent betydning, men det har blitt foreslått å bruke «lokkende toner» som navneforklaring. *Tirill* og *Tirild* er varianter av navnet.

*Tyle* og *turul* er ellers betegnelser på en kjernestav som ble brukt til å lage smør. Den norrøne varianten av dette ordet var *þirill*, og det engelske verbet *to twirl* er også av samme opphav. Dette ordet antas å være opphavet til navnet på planten tiriltunge (islandsk *þyriltunga*, færøysk *tyriltunga*), men planten kan også ha fått navn av norrøne *tírr*, «glans».

## Utbredelse
Navnet *Tiril* er kjent i Norge siden 1937, har vært vanlig i Norge fra 1990-årene og hadde en popularitetstopp med 1 % i 2021.

Navnet er svært uvanlig utenfor Norge.

|}

## Kjente personer med navnet
Personene i listen er ordnet kronologisk etter fødselsår.
* Tiril Schrøder (f. 1969), norsk kunstner
* Tiril Havdal (f. 1974), norsk keramiker
* Tirill Mohn (f. 1975), norsk låtskriver, sanger og musiker
* Tiril Valeur (f. 1975), norsk forfatter og illustratør 
* Tiril Broch Aakre (f. 1976), norsk dikter og oversetter
* Tiril Hasselknippe (f. 1984), norsk bildekunstner
* Tiril Eckhoff (f. 1990), norsk skiskytter
* Tiril Seppola Reed (f. 1993), generalsekretær i Elevorganisasjonen
* Tiril Sjåstad Christiansen (f. 1995), norsk freestyle-utøver på ski
* Tiril Udnes Weng (f. 1996), norsk langrennsløper

## Annen bruk av navnet
* Tiril Dahl, hovedperson i romanserien *[[Heksemesteren]]* av Margit Sandemo.
* Tiril, en mannlig frafallen engel

## Se også
* Tiriltunge

## Referanser


## Eksterne lenker
*
Kaja

**Kaja** eller **Kaia** er en kjæleform av ulike varianter av kvinnenavnet Katarina og kommer opprinnelig fra det greske Aikaterine. Betydningen er noe usikker og kan bety «navneinnvielse» eller «begge to». Romerne endret betydningen til at navnet stammet fra det greske ordet *katharos* som betyr «ren».

Navnet kan muligens også ha opprinnelse i den norrøne ordet *kaða* som betyr «høne».

Kaja er også en polsk variant av kvinnenavnet Karolina, og et estisk navn som betyr «ekko».

## Utbredelse
Navnet *Kaja* har vært vanlig i Norge siden 1980-årene og hadde en popularitetstopp med 0,5 % i 2002.

|}

## Kjente personer med navnet
Personene i listen er ordnet kronologisk etter fødselsår.
* Kaija Mustonen (født 1941), finsk skøyteløper
* Kaija Saariaho (født 1952), finsk komponist
* Kaija Kärkinen (født 1962), finsk vokalist
* Kaia Huuse (født 1974), musiker, sanger, komponist og tekstforfatter. Egentlig *Karianne*.
* Kaja Bremnes (født 1988), musiker
* Kaia Dahle Nyhus (født 1990), illustratør

## Annen bruk av navnet
* *Kaia* var blant de hundre vanligste navnene på kyr i Norge i 1988.

## Navnedag
*Kaja* har navnedag Estland, men har ikke noen norsk navnedag. *Kaia* har navnedag 14. oktober i Norge og *Kaija* har navnedag 25. november i Finland.

## Referanser


## Eksterne lenker
*
Fossmark

**Fossmark** er en plass som ligger midt imellom Vaksdal og Stanghelle i Vaksdal kommune.

Fossmark er mest kjent for kraftverket og treskofabrikken.

## Referanser
Torshovdalen

**Torshovdalen** (ikke å forveksle med Torshovparken) er et parkområde i Oslo. Parken ligger mellom Torshov i vest (Jolly Kramer Johansens gate), Sinsen i øst (Trondheimsveien), Rosenhoff og Rodeløkka i sørøst og sør (Mailundveien) og Gjøvikbanen i nord, og har skateboardramp i den sydlige delen. Parken forvaltes av Bymiljøetaten i Oslo kommune, som også preparerer langrennsløype om vinteren.

I juni 2014 ble skulpturen «HODET N.N.» av Marianne Heske avduket på platået midt i parken, som en del av prosjektet «Skulpturstopp».

## Historie

I forbindelse med utbyggingen av Torshov, sørget bygartner Marius Røhne for at dette området ble skånet for utbygging i reguleringsplanen fra 1934. Torshovdalen gikk her inn i et sammenhengende parkmessig belte og turveier gjennom byen. Begrunnelsen var den tids begynnende tenkning om behovet for lys, frisk luft og tilgang til natur for byens befolkning med den positive virkningen dette har for folkehelsen. Kjøp og utforming av området tok imidlertid tid og ble forsinket av okkupasjonen under andre verdenskrig.

## Skateboardramp

Torshovdalen-rampen ligger nederst i dalen mellom Mailundveien og Rosenhoffgata. Rampen er er bygget i treverk og er totalt 14,4 meter bred. Den består av to sammensatte ramper med ulik lengde og bueradius. Den eldste rampen er ca. 2 meter høy, 6 meter bred og har en bueradius på ca. 2,30 meter. Det nyeste påbygget er 1,2 meter og 1,50 meter høy, 8,4 meter bred med 2,10 meter bueradius. Forhøyelsen på 1,50 meter utgjør 2,2 meter av rampens bredde. 

Det nyeste påbygget ble bygget i juli og august 2010 av Grünerløkka Skateboardklubb. Rampen ligger på nivå med den gamle slik at de to fungerer som en ramp.

## Bilder

File:Torshovdalen001.JPG|Torshovdalen sett mot nord, med den særpregede Torshov-bebyggelsen oppe til venstre. I bakgunnen til høyre skimtes Grefsenkollen.
Fil:Torshovdalen2.jpg|En sommergrønn Torshovdal sett mot bebyggelsen på Rosenhoff, med Rosenhof skoles profil omtrent midt i bildet.
File:Torshovdalen med Hode av Marianne Heske.JPG|Parkens midtre part med «Hode» av Marianne Heske, avduket i juni 2014.
Fil:Torshovdalen skate ramp.jpg|Skaterampen nederst i Torshovdalen.


## Referanser


## Eksterne lenker
* 
* Inger Aline Apall-Olsen: ''Norsk hagekunst under funksjonalismen. Ideologisk bakgrunn og estetisk praksis i hager og parker''. Universitetet i Oslo, 2007. Hovedoppgave i kunsthistorie. 104 sider. Torshovdalen omtales på sidene 66-79
* Oslo kommune – Friluftsetaten
* Bilder fra Flickr
* Kart som viser området med Torshovdalen, mulighet for flyfoto
* Grünerløkka Skateboardklubb
* Skulpturstopp i Torhovdalen
Gélas

**Maison Gélas** er et armagnachus. Eiendommen heter Château de Martet, og ligger i Vic-Fézensac i regionen Bas-Armagnac. 

De bruker deuetypene ugni blanc, folle blanche og bacco, og har spesialisert seg på bl.a. årgangsarmagnacer, der de også angir hvilken drue armagnacen er produsert av, og fra hvilken eiendom den kommer fra. 

I tillegg til egne vinmarker kjøper de også inn fra andre produsenter. 

## Historie
Huset ble grunnlagt i 1865 av Baptiste Gélas. 

De har en unik samling armagnac; hvert år siden 1887 har de tatt vare på armagnac fra årets produksjon, så de sitter på et lager med årgangsarmagnacer fra 1887 til i dag. De eldste årgangene selges for mellom 3000 og 5000 euro (2007). 

Fra 1952 har de kjøpt inn og lagret armagnacer fra hver årgang fra 25 andre produsenter. Disse selges med navnet på den eiendommen armagnacen kommer fra, f.eks. «Ch. de Martet 1976», «Domaine de Pantagnan 1965 Labeyrie» og «Domaine de Beoulaygues 1950». 

Huset drives i dag av 4. generasjons etterkommere av grunnleggeren. Fra grunnleggeren har huset gått i arv til han sønn Louis, deretter Pierre, og fra 2001 Philippe. Dette gjør Gélas til det siste av de store gjenlevende familieeide armagnachusene. 

## Utvalg
* 5 year old
* 10 year old
* 20 year old
* Hors d'Age
* En lang rekke årgangsarmagnacer

## Eksterne lenker
*